ניכוי מס במקור משכר עובד ישראלי;
 שבחלק מחודש עבד בארץ, ובחלק ממנו - בחו"ל

"כללי מס הכנסה להכנסה מעבודה בחוץ לארץ, התשמ"ב-1982" קובעים, בסעיף 2(א) בהם, בסיפה בו, כי "לגבי עובד שמשכורת חוץ שולמה לו בשל עבודה של פחות מ-12 חודשים באותה שנת מס, תחולק כל אחת מתקרות ההכנסה שבסעיף קטן (א) ב-12 והתוצאה תוכפל במספר החודשים שבשלהם שולמה המשכורת".

ב"פקודת מס הכנסה (נוסח חדש), התשכ"א-1961", בסעיף ההגדרות בה - מוגדר "חודש" 

כ - "חודש - לרבות חלק ממנו". אנו מציינים בזה, כי ב"תקנות מס הכנסה ומס מעסיקים (ניכוי ממשכורת ומשכר עבודה), התשנ"ג-1993" יש אזכור בדבר עבודה בחלק מחודש.

השאלה היא:

עובד יצא לחוץ לארץ או חזר מחוץ לארץ במסגרת עבודתו, במהלכה של השנה, ביום מסוים של חודש מסוים; מכאן, שחלק מן החודש הזה הוא שהה ועבד בארץ, ושחלק מן החודש הזה הוא שהה ועבד בחוץ לארץ - האם בחודש שיצא בו, או בחודש שחזר בו, כאמור, יש לחלק את השכר לשניים [לשכר בארץ, ולשכר בחוץ לארץ], לצורך חישוב ניכוי מס הכנסה במקור משכרו של עובד זה; או, שמא, לצורך חישוב ניכוי המס האמור, רשאי המעביד לחשב את ניכוי מס הכנסה במקור לחודש תמים: או, על פי הכללים הנוהגים לגבי הארץ; או, על פי הכללים הנוהגים לגבי חוץ לארץ ?

יניב גבריאל משיב:

על מעביד כאמור לנהוג כלהלן:

על שהיית העובד בארץ ועבודתו בה
בשל אותו חלק מן החודש, שבו שהה העובד בארץ ועבד בה - יש לנכות מס הכנסה במקור משכרו, לפי הכללים, הנקובים בתקנה 3(ג) ל"תקנות הניכויים ממשכורת"(2).

כפועל יוצא מכך, וכהמשך ישיר של הנאמר עד כה - יש לראות במעביד זה בבחינת מעביד, המשלם "שכר עבודה" ל"עובד יומי"; ומעביד זה מחויב לנכות משכר עובדו זה מס הכנסה כמפורט ב"תוספת ב" [כלומר: כל אחת מהתקרות תחולק ב-25 ימים בחודש ותוכפל במספר ימי העסקתו בפועל בארץ באותו החודש].

על שהיית העובד בחוץ לארץ ועבודתו שם
בשל אותו חלק מן החודש, שבו שהה העובד בחוץ לארץ ועבד שם - יש לנכות מס הכנסה במקור משכרו, לפי הכללים, הנקובים בתקנה 2(א) ל"כללי מס הכנסה החלים על הכנסה מעבודה בחוץ לארץ" [כלומר: כל אחת מהתקרות תחולק, אף היא, ב-25 ימים בחודש ותוכפל במספר ימי העסקתו בפועל בחוץ לארץ באותו החודש].

מודגש בזה, כי על אף שהכללים בדבר הכנסה מעבודה בחוץ לארץ מגדירים, כי בשנה ישנם 12 חודשים, הרי הדרך היחידה ליישב את הסתירה, בין שתי התקנות, היא לוודא, כי המכנה לחישוב בסיס המס יהיה משותף [כלומר: חודש יהיה של 25 ימים ושנה תהיה של 300 ימים, כפי המפורט ב"תקנות הניכויים ממשכורת"].

 ____________________________________________________________________
יניב גבריאל, הוא מומחה מס אשר שימש בעבר כיועץ מיוחד לרשות המיסים בישראל בנושאי מיסים ושינויי חקיקה. משמש כמנהל וכבעלים של המכללה למיסים ולחשבונאות. בעל נסיון של כ-20 שנים בתחום ההוראה וממציא שיטות לימוד ייחודיות לכל המקצועות. המכללה למיסים ולחשבונאות נוסדה לפני כ-15 שנים והיא בעלת נסיון עשיר של אלפי בוגרים שנקלטו במשק העבודה, והגיעו לעמדות מפתח, שמהן הם ממשיכים לשלוח תלמידים למכללה למיסים ולחשבונאות. המכללה למיסים ולחשבונאות מציעה מגוון קורסים והשתלמויות בתחום המיסים והחשבונאות כגון:
חשב שכר בכיר   |   חשב שכר   |   מחשוב שכר   |   מרתון לנכשלים בחשבות שכר   |   חשבונאי פיננסי   |   הכשרה מעשית למנהלי חשבונות   |   הצהרות הון   |   אמנות הדיון במס הכנסה   |   מרתון לנכשלים בייעוץ מס   |   מיסוי מקרקעין   |   מס ערך מוסף   |   ביטוח לאומי   |   דיני עבודה   |   יועצי מס   |   חשבונאי בכיר מדופלם   |   ניתוח דוחות כספיים   |   הנהלת חשבונות סוג 2 + 1   |   הנהלת חשבונות סוג 3   |   תכנון מס בפרישה   |   ביקורת פנימית   |   חשבים ומנהלי כספים   |   תמחיר תקציב ובקרה   |   ניהול עסקי   |   העצמה ויזמות עסקית   |   ניהול עמותות ומלכ"רים   |   ניהול תקציב משפחתי   |   הכשרת מאמנים עסקיים   |   השבחת חברות   |   מיסוי שוק ההון   |   ניהול סיכונים   |   הכשרת דירקטורים   |   הכשרת מנהלים   |   חשיבה עסקית   |   ניהול עסקים   |   ניהול משאבי אנוש   |   תכנוני מס   |   ניהול ספרים   |   מיסוי עסקאות קומבינציה   |   מיסןי היחיד   |   יסודות ודיני ביטוח   |   כלכלה   |   חשבונאות   |   סטטיסטיקה   |   מימון   |   ביטוח פנסיוני   |   ניתוח ניירות ערך   |   ביטוח רכוש   |   ביטוח תאונות   |   ביטוח ימי   |   סוגי רישיונות  |   כלכלה  |   חשבונאות   |   סטטיסטיקה ומימון  |   דיני ניירות ערך ואתיקה מקצועית   |   בחינה מקצועית א'  |   בחינה מקצועית ב'  |   סוגי רישיונות  |   תגיות   |   מפת האתר   |   
לפרטים נוספים ולהרשמה ניתן לפנות בטלפון (רב קווי) 1-700-700-088 או להיכנס לכתובת המכללה באינטרנט : www.taxcollege.co.il